แรงงานนอกระบบลดลง5แสนราย
สำนักงานสถิติเผยปี 2560 แรงงานนอกระบบ 20.80 ล้านคน คิดเป็น 55.2% ของกำลังแรงงานทั้งหมด ลดลงจากปีก่อน 5 แสน
23 ธ.ค. 2560

สำนักงานสถิติเผยปี 2560 แรงงานนอกระบบ 20.80 ล้านคน คิดเป็น 55.2% ของกำลังแรงงานทั้งหมด ลดลงจากปีก่อน 5 แสนรายงานข่าวจากสำนักงานสถิติแห่งประเทศไทย เปิดเผยผลการสำรวจแรงงานนอกระบบปี 2560 ว่า มีจำนวน 20.80 ล้านคน คิดเป็น 55.2% ของผู้มีงานทำทั้งหมด 37.7% ซึ่งลดลงจากปี 2559 ที่มีแรงงานนอกระบบ 21.3 ล้านคน หรือลดลง 5 แสนรายทั้งนี้ แรงงานนอกระบบคือผู้ที่ทำงานไม่ได้รับความคุ้มครอง หรือไม่มีหลักประกันสังคมจากการทำงาน โดยส่วนใหญ่จะไม่มีการศึกษา หรือจบการศึกษาต่ำกว่าระดับประถมศึกษา 33.3% จบการศึกษาระดับประถมศึกษา 27.2% มัธยมศึกษาตอนต้น 16% มัธยมศึกษาตอนปลาย 13.8% และระดับอุดมศึกษา 9.5%รายงานข่าวระบุอีกว่า แรงงานนอกระบบจะอยู่ที่ภาคเกษตรกรรม 55.5% ภาคการบริการและการค้า 33.4% และภาคการผลิต 11.1%  สำหรับกลุ่มอายุผู้ที่ทำงานนอกระบบ ส่วนใหญ่จะอยู่ในช่วงอายุ 25-59 ปี จำนวน 15.53 ล้านคน อายุ 60 ปีขึ้นไป 3.59% และอายุ 15-24 ปี จำนวน 1.66 ล้านคนนอกจากนี้ พบว่าปัญหาของแรงงานนอกระบบส่วนใหญ่จะเป็นด้านการทำงานที่หนัก และได้รับค่าตอบแทนที่ต่ำ 300 บาท/วัน รวมถึงปัญหาความ ไม่ปลอดภัยในการทำงาน เป็นต้นภาพประกอบข่าว